Cei de la Santiago Wanderers au ajuns în arhipelagul Juan Fernández, pe 25 aprilie, după 34 de ore, într-o „călătorie istorică” pentru startul Cupei Chile 2024.
Drumul epic, la bordul navei Aquilés, a început din portul Valparaíso. Jucătorii au fost nevoiți să efectueze exerciții de dezmorțire în timpul călătoriei.
„A fost o experiență unică. Suntem un club care reprezintă Valparaíso și marea sa, am vrut să profităm la maximum de această experiență”, a declarat jucătorul Diego Opazo.
„Condițiile meteo și marea ne-au fost alături și le-au permis jucătorilor să facă pregătirea fizică la bord. Este prima dată când o echipă se antrenează pe una dintre navele noastre, a fost spectaculos să vezi așa ceva pe mare”, a spus comandantul și căpitanul navei, Cyril Jackson.
¡Primer entrenamiento en la cubierta del Aquiles! Seguimos escribiendo la #HistoriaViva de nuestro fútbol. Disfruta de las hermosas imágenes que te trae el #LadoW de nuestra travesía a Juan Fernández.
— Santiago Wanderers (@swanderers) April 25, 2024
¡Adelante Wanderers! 📺⚽️🚢 pic.twitter.com/hKKo5FxgIf
Meciul istoric dintre selecționat arhipelagului Juan Fernández și Santiago Wanderers s-a disputat pe 27 aprilie, pe Insula Robinson Crusoe, și a fost transmis de două posturi de televiziune. În ciuda deplasării lungi, oaspeții s-au impus cu 2-1.
Insula Robinson Crusoe este o insulă muntoasă, cu altitudini până la 1.000 de metri. Are doar 93 km² și o populație în jur de 600 de locuitori.
Astăzi peștera și locurile unde se presupune că a trăit Robinson Crusoe, personajul romanului de aventuri scris de Daniel Defoe și publicat în 1719, au devenit atracții turistice.
Zona a fost inclusă pe Lista Patrimoniului UNESCO, ca parte a Rezervației Mondiale a Biosferei.